GiliGold/VAD_KnessetCorpus huggingface dataset:
צבי ענבר: דבר אחד, שלדעתי מרחב השיקולים שלפניכם אינו מוגבל, אלא כל הדברים שאמרתם אלה דברים שמותר לכם לשאול אותם ועל פיהם תוכלו להצביע.
סאלח טריף: רבותי, אנחנו מצביעים עכשיו.
סאלח טריף: מי שמצביע כאן אלה רק חברי הוועדה.
מיכאל איתן: אנחנו מבקשים להפריד.
מיכאל איתן: הוא אמר שמותר.
סאלח טריף: אדוני היועץ המשפטי של הכנסת, האם אני רשאי לעשות שתי הצבעות נפרדות על שני סעיפי כתבי אישום?
סאלח טריף: האם אני רשאי לקיים הצבעה על עצם ההפרדה?
סאלח טריף: האם הוועדה יכולה להצביע לאחר האישור על שני סעיפים נפרדים, לאור עמדתו של היועץ המשפטי?
צבי ענבר: לדעתי כן.
סאלח טריף: רבותי, אני מחליט שבעניין הזה נקיים הצבעה על הבקשה להפריד בין שני הסעיפים.
סאלח טריף: אחרי ההחלטה הזאת, נקיים הצבעה לאור ההחלטה.
סאלח טריף: קודם כל, אני מבקש להצביע על הבקשה להפריד בין שני סעיפי כתבי האישום.
צבי ענבר: ההחלטה בשאלה הזו, שהועלתה על ידי יותר מאחד מחברי הוועדה, מצביעה על כך שזה אחד השיקולים שלהם בהצבעה.
צבי ענבר: הצבעה, פרושו של דבר, שחלק מחברי הוועדה יכפו על חברים אחרים להצביע או לא להצביע בעד דבר שהם לא רוצים להצביע בעדו.
צבי ענבר: לכן, לדעתי, אם יש בקשה להפריד את ההצבעה, צריך להפריד את ההצבעה.
סאלח טריף: לאור הבהרתו של היועץ המשפטי, אני אקיים הצבעה נפרדת על שני סעיפי האישום.
סאלח טריף: סעיף האישום הראשון בעניין העלבת עובד ציבור.
סאלח טריף: סעיף אישום שני בנושא איום.
סאלח טריף: ראשית כל, נקיים הצבעה על הסעיף הראשון, העלבת עובד ציבור.
סאלח טריף: אני אקרא שמית וכל אחד יצביע את עמדתו.
סאלח טריף: אופיר פינס-פז - בעד מקסים לוי - אינו נוכח אלי בן-מנחם - אינו נוכח – חבר-הכנסת שירי ויצמן במקומו.
סאלח טריף: ויצמן שירי - נגד סופה לנדבר - נגד עמיר פרץ - אינו נוכח מאיר שטרית - אינו נוכח ראובן ריבלין - נגד ישראל כץ - נגד מיכאל איתן - נגד אמנון כהן - נגד משולם נהרי - נגד יצחק גאגולה - נגד יאיר פרץ - נגד נעמי חזן - נגד זהבה גלאון - נגד יולי אדלשטיין - אינו נוכח אליעזר זנדברג - נגד רוני מילוא - אינו נוכח זבולון אורלב - בעד משה גפני - נגד עבד אלמאלכ דהאמשה - אינו נוכח רחבעם זאבי - נגד יורי שטרן - נגד סאלח טריף - נגד רבותי, אלו התוצאות: מתוך 25 חברי הוועדה השתתפו 18 - 16 נגד ו-2 בעד.
סאלח טריף: זאת אומרת, ועדת הכנסת לא ממליצה על הסרת חסינותו של חבר-הכנסת אביגדור ליברמן בעניין סעיף העלבת עובד ציבור.
סאלח טריף: אני מבקש להצביע על הסעיף השני של איום, כבקשת היועץ המשפטי, ועוד פעם אני מקריא את השמות.
סאלח טריף: אופיר פינס-פז - בעד מקסים לוי - אינו נוכח ויצמן שירי - נגד סופה לנדבר - נגד מוחמד ברכה - אינו נוכח עמיר פרץ - אינו נוכח מאיר שטרית - אינו נוכח ראובן ריבלין - נגד – הדבר קשור אחד בשני.
סאלח טריף: ישראל כץ - נגד מיכאל איתן - בעד אמנון כהן - נגד משולם נהרי - נגד יצחק גאגולה - נגד יאיר פרץ - נגד נעמי חזן - בעד זהבה גלאון - בעד יולי אדלשטיין - אינו נוכח אליעזר זנדברג - נגד רוני מילוא - אינו נוכח זבולון אורלב - בעד משה גפני - נגד עבד אלמאלכ דהאמשה - אינו נוכח רחבעם זאבי - נגד יורי שטרן - נגד סאלח טריף - בעד.
סאלח טריף: רבותי, התוצאות: 12 נגד, 6 בעד.
סאלח טריף: ועדת הכנסת אינה ממליצה על הסרת חסינותו של חבר-הכנסת אביגדור ליברמן בסעיף האיום.
סאלח טריף: תודה רבה, ישיבה זו נעולה.
סאלח טריף: חבר-הכנסת אברהם פורז מבקש דחייה בנושא הצעת חוק הפיקדון על מכלי משקה (תיקון), התש"ס-2000.
אברהם פורז: הצעת החוק המקורית, שאושרה בכנסת הקודמת, היתה אמורה להיכנס לתוקף ב-2 באפריל, בעוד כמה ימים.
אברהם פורז: בחוק ההסדרים של שנת 2000 הציעה הממשלה לדחות את תחולת החוק עד חודש ינואר, והטענה היתה שלא כל היבטי החוק נלמדו.
אברהם פורז: במהלך התקופה הזאת הוועדה למדה את כל היבטי החוק, יצאנו למעלה מעשרה אנשים לסקנדינביה, יחד עם נציג המשרד לאיכות הסביבה, נציג האוצר, נציג התעשיינים, נציג רשות השיווק, נציג הירוקים ונציגות של הכנסת, ואני בתוכם.
אברהם פורז: גיבשנו מודל של הדוגמה הסקנדינבית, והיינו מוכנים לבוא עם הדוגמה הזאת לקריאה שנייה ולקריאה שלישית.
אברהם פורז: כשכבר היינו מוכנים לקריאה שנייה ולקריאה שלישית, עם כל התיקונים, היועץ המשפטי של הכנסת פנה אלי והציג לי טענה שנטענה על-ידי הממשלה, טענת נושא חדש.
אברהם פורז: הממשלה אמרה, שכל מה שהיא ביקשה מאתנו, ועדת הכלכלה, זה לדחות את מועד כניסתו של החוק לתוקף, ותו לא.
אברהם פורז: זה שיש בחוק ליקויים שהם מצביעים עליהם, זה עניין אחר, הבקשה היא שנדחה.
אברהם פורז: ביקשתי ממך לקיים דיון בעניין הזה, אלא שאז פנה אלי היועץ המשפטי לכנסת ובלשון שאיננה משתמעת לשתי פנים הזהיר אותי לבל אעשה כדבר הזה, לקחת חוק שכל כולו דחיית מועד ולהכניס לתוכו מכלול שלם של תיקונים.
אברהם פורז: לאחר שיקול דעת נוסף נעתרתי לבקשתו, ואכן היום הונחו על שולחן מליאת הכנסת כל התיקונים שהצעת החוק מתחייבת עליהם.
אברהם פורז: בינתיים, אם לא נעשה כלום עד ה-2 באפריל, ייכנס החוק הישן לתוקף, ואז אנחנו הופכים את התעשיינים ואת רשתות השיווק לעבריינים, כי הם לא ערוכים להפעיל את החוק.
אברהם פורז: אז צריך לעשות דחייה.
אברהם פורז: לשם כך הוועדה תתכנס מחר.
אברהם פורז: אנחנו מבקשים שתאפשר לנו לקיים את הישיבה ועוד באותו יום נקבע מועד חדש לתחולת החוק.
אברהם פורז: אני מניח שזה יהיה בחודש נובמבר.
סאלח טריף: הבקשה המפורשת שלך כאן היא אפשרות להביא את החוק בדחייה מחר?
צבי ענבר: לפי בקשת הממשלה.
אברהם פורז: כל מה שיעלה מחר לדיון בוועדת הכלכלה ולהצבעה בקריאה שנייה ובקריאה שלישית הוא דחיית מועד כניסתו של החוק לתוקף למועד אחר.
צבי ענבר: אני מאשר את הדברים שאמר חבר-הכנסת פורז.
צבי ענבר: אני מודה לו שהוא נעתר לפנייתי.
צבי ענבר: אני חושב שמן הראוי שהכנסת תתייחס לכך בצורה רצינית.
צבי ענבר: אחד הדברים שבהם הכנסת נבחנת הוא באיזו מידה היא מחוקקת ברצינות, ולכן טוב שנעשה מה שנעשה כפי שנעשה.
צבי ענבר: ברור שכדי לדחות את תחילת החוק, צריך לאפשר לוועדה להניח מחר ולהביא מחר לקריאה שנייה ולקריאה שלישית.
אברהם פורז: לדעתי אנחנו עשינו את תפקידנו מעל ומעבר.
אברהם פורז: כשהממשלה אמרה שהצעת החוק היא איננה בשלה, יש בה ליקויים, אז במקום סתם לדחות ואחרי כמה חודשים היו באים בבקשה נוספת לדחות, נכנסנו לעובי הקורה והכנסנו את כל התיקונים, ואנחנו בשלים עם התיקונים.
סאלח טריף: מי בעד לאשר את בקשתו של חבר-הכנסת פורז, יושב-ראש ועדת הכלכלה, לפטור מחובת הנחה, כדי שיוכל להשלים את חקיקתו של החוק מחר ולהניח אותו על שולחן הכנסת?
סאלח טריף: בקשתו של חבר-הכנסת פורז אושרה.
סאלח טריף: הצעת חוק הכנסת (מספר חברי ועדות בתקופת כהונתה של הכנסת החמש-עשרה), התש"ס 2000 – הכנה לקריאה שנייה וקריאה שלישית
סאלח טריף: אנחנו דנים בהצעת החוק שעברה אתמול, הצעת חוק הכנסת (מספר חברי ועדות בתקופת כהונתה של הכנסת החמש-עשרה), התש"ס-2000.
סאלח טריף: זאת הוראת שעה שאנחנו מנסים להביא כדי לפתור את הבעיה עם האיחוד הלאומי וישראל ביתנו, על-פי ההצבעה שהיתה בוועדת הכנסת ועל-פי החוק שיחוקק בהתאם לאותה החלטה.
סאלח טריף: החוק עבר בקריאה ראשונה אתמול, וכדי שנאפשר התארגנות בזמן הפגרה וחלוקה לוועדות מיד עם תחילת הכנס הבא, הייתי רוצה שהחוק הזה יעבור.
בנימין אלון: אם ועדת הכספים יושבת בפגרה, צריך לדאוג שהם כבר יוכלו לשבת בוועדה.
סאלח טריף: החוק הזה הוא חוק שהמציאות כפתה אותו ואנחנו צריכים לתת פתרונות.
סאלח טריף: אנחנו דנים בפתרון הזה כחודשיים.
סאלח טריף: אני רוצה לאפשר לחברי חבר-הכנסת יאיר פרץ מטעם ש"ס לומר את דברו, כי אני מבין שגם לכם יש דרישה.
יאיר פרץ: עשו דברים בלי הסכמתנו.
יאיר פרץ: בוועדת הכספים יש סיכומים שסיכמתי לגבי הכנסת חברים חדשים, שמתוך השניים החדשים נקבל אחד.
יאיר פרץ: היתה על כך הסכמה.
בנימין אלון: זה היה בלי תיאום אתכם?
בנימין אלון: ההבנות לא נעשו יחד אתכם?
יאיר פרץ: בלי תיאום.
סאלח טריף: ש"ס רוצה שהאיזון שאנחנו נותנים לקואליציה מול האופוזיציה בוועדת הכספים יעבור אליהם ולא ל"ישראל אחת".
סאלח טריף: אופיר פינס אומר, שהוא מוכן מלבד הנוסף, שזה צילום מצב קיים, לחבר-כנסת נוסף שיהיה ל"ישראל אחת" שיינתן לש"ס.
רוני מילוא: החשש של אופיר פינס, לאור הניסיון, הוא שאם האיש שלכם יהיה בזכות מכסת ש"ס ולא בזכות "ישראל אחת", אפשר יהיה לשבש את ההצבעות.
בנימין אלון: שיהיו שניים, אחד לנו ואחד להם על מכסה שלכם.
אופיר פינס-פז: אני חושב שההסדר שעשינו הוא הסדר טוב, סביר ומאוזן.
אופיר פינס-פז: יאיר פרץ אמר לי, שהם מאבדים את החלק היחסי שלהם.
אופיר פינס-פז: שלושה מ-17 זה פחות משלושה מ-19.
אופיר פינס-פז: השבתי לו שהרי הם חלק מקואליציה ולכן זה לא צריך להוות בעיה.
אופיר פינס-פז: הוא הציע שנוסיף שלושה במקום שניים, גם השלישי יהיה מ"ישראל אחת" ויתנו אותו לש"ס.
אופיר פינס-פז: אמרתי שאם הוועדה תקבל את ההצעה, אין בעיה.
בנימין אלון: אתה מוכן בוודאי לתת עוד מקום אחד, למה לא?
בנימין אלון: אני לא מבין את השיקול הזה.
אופיר פינס-פז: אמרתי שאם החברים מכל הסיעות יסכימו לעניין הזה, אנחנו גם נסכים לעניין הזה.
בנימין אלון: איזו נדיבות.
אופיר פינס-פז: אם לא יסכימו, נעשה מה שעשינו עד היום ונמשיך את ההצעה לקריאה שנייה ולקריאה שלישית.
בנימין אלון: ידידי חבר-הכנסת יאיר פרץ, אנחנו אמורים להגיע להסכם שמבוסס על הבנות.
בנימין אלון: לפי הנחיית היועץ המשפטי של הכנסת צריך למצות את ההליכים של הבנות בין מפלגות, ואם זה הולך בדרך הזאת זאת הדרך הנוחה.
בנימין אלון: אם לא, צריך ללכת ל-reshuffle ולהסדר חדש.
בנימין אלון: אני לא רוצה להיות זה שמחבל בהבנות, אבל אני פונה להיגיון של החברים.
סאלח טריף: אנחנו אחרי ההחלטה, ויש פה רק ערעור של ש"ס.
בנימין אלון: יש היגיון מסוים בחלוקה.
בנימין אלון: הרי מכסה משמעותה שזה שלך לשימוש, אבל האמת היא שזה של "ישראל אחת".
בנימין אלון: זאת אומרת, שאם מחליטה סיעת האם, זה שלה.
יאיר פרץ: הרי ברוב הנושאים יש בינינו הבנות.
בנימין אלון: אני זוכר פעם שהיתה אי הבנה.
בנימין אלון: אני רוצה להבין את ההיגיון, מדוע כדי לקבל מקום בוועדת כספים, כשהמפתח לוועדת כספים הוא חמישה חברים, כדי להכניס אחד מהשבעה שלנו אני צריך להכניס שניים מ"ישראל אחת".
בנימין אלון: אם יש פה מישהו שיכול להסביר לי את זה, אני אודה לו.
משה גפני: לא שניים, אחד.
בנימין אלון: שניים, ואחד יינתן לש"ס.
בנימין אלון: הנייר אומר של"ישראל אחת" יש כרגע חמישה חברים, שניים הם נותנים לליצמן ולגפני, עד שהם ייקחו מהם.
בנימין אלון: ליצמן וגפני מתנהגים בהתאם, בניגוד לפרוש.
משה גפני: זה שקר.
משה גפני: פרוש הצביע בעד הערוץ השלישי ואני נגד.
בנימין אלון: למה אני עם שבעה חברי-כנסת, כדי לקבל מקום בוועדת כספים צריך להכניס שניים ל"ישראל אחת", שהם ייתנו אותם אחד לש"ס ואחד למישהו אחר?
בנימין אלון: למה אני צריך לעמוד כעני בפתח, כנ"ל בכל ועדה וועדה?
אופיר פינס-פז: כי התאחדתם במהלך הקדנציה.
בנימין אלון: ביקשתי את זה מתחילת הקדנציה, אתם לא נתתם לנו.
בנימין אלון: ביקשנו להתאחד ואמרתם לחכות לוועדת הכנסת.
רוני מילוא: אני מבין את הטיעונים שלך, בני, אבל אני מתקשה להבין על מה אתה מנהל את המאבק שלך.
רוני מילוא: מפני שאם היו אומרים לך שלא תקבל את האחד שלך, מפני שאנחנו קואליציה ולא ניתן לך, זה עניין אחד.
רוני מילוא: אבל אומרים לך שאתם התאחדתם, אתם שבעה, אתם רוצים מקום בוועדת הכספים ואתם מקבלים.
רוני מילוא: מה עניינך לגבי התוספת של עוד שניים ל"ישראל אחת"?
רוני מילוא: הרי אתה מבין היטב שבוועדות הכנסת, ובמיוחד בוועדת הכספים, מדובר במערכת של יחסי כוחות פנימיים.
בנימין אלון: שיש בה אופוזיציה וקואליציה.
בנימין אלון: זה כן ענייני.
רוני מילוא: נכון, אבל "ישראל אחת" צריכה לשמור על הרוב של הקואליציה בוועדת הכספים, וזה היה נהוג מאז ומעולם.
בנימין אלון: הרוב הרשמי או הרוב של המכסה?
רוני מילוא: זה לא חשוב איך אתה קורא לזה.
רוני מילוא: יש מציאות פוליטית.
רוני מילוא: אם היו מקפחים אותך ולא נותנים לך את המקום שלך, אני מבין את הטרוניה.
רוני מילוא: אבל זה שהם מוסיפים עוד שניים כדי לשמור על הרוב של "ישראל אחת" או של הקואליציה בוועדת הכספים, זה דבר שהוא בהחלט הגיוני ולגיטימי.
בנימין אלון: זאת המצאה של הכנסת הזאת.
סאלח טריף: חשבתי שתעמיק ותאמר שזה לטובת הבריאות הציבורית.
בנימין אלון: המכסות האלה הן בסופו של דבר של "ישראל אחת".
צבי הנדל: יש פה שועלים ותיקים, ואתם יודעים שב-99% הרוב לא מגיע לוועדות ומי שמגיע לדיון הוא זה שמקבל את ההחלטה.
צבי הנדל: כל הוויכוחים על הדקויות לאותו אחוז הוא בשעת מתח גדול, אישור תקציב וכדומה.
צבי הנדל: הבעיה המרכזית שלי, כחבר-כנסת לא כחבר באיחוד הלאומי, היא שאנחנו הולכים על הסכמים.
צבי הנדל: התוספת חייבת להיות זוגית, על-מנת שהמספר בוועדה יישאר אי זוגי.
צבי הנדל: שניים זה טוב לי, ארבעה טוב לי.
צבי הנדל: לדעתי הבעיה היא שלנו, כי אם יהיה חבר-כנסת אחד מהאיחוד הלאומי מתוך 20, זה שונה מאשר חבר-כנסת אחד מתוך 17.
צבי הנדל: עינינו לא צרה באף אחד.
אופיר פינס-פז: ההצעה שעברה בקריאה ראשונה היא חבר-כנסת לקואליציה וחבר-כנסת לאופוזיציה.
אופיר פינס-פז: האופוזיציה זה איחוד לאומי – ישראל ביתנו, והקואליציה זה "ישראל אחת".
אופיר פינס-פז: אמרנו שאת מקומנו ייתכן שתתפוס סיעה אחרת בקואליציה, כרגע מדובר על "ישראל בעלייה".
אופיר פינס-פז: יאיר פרץ טוען שהוא רוצה עוד חבר-כנסת של "ישראל אחת", שש"ס תמלא את מקומו בוועדה, ואז הוא מוכן להסדר הזה בהסכמה רחבה.
צבי הנדל: לכן אני מציע לכולנו, בלי הבדלי סיעות, לא לעשות את הוועדה לוועדה זוגית.
צבי הנדל: אנחנו עושים צחוק מעצמנו, כאילו הכל כשר.
צבי הנדל: אני אוהב את ש"ס ואת אגודת ישראל, אבל זה לא שייך לעניין.
צבי הנדל: הוספה של שניים אני מבין, הוספה של ארבעה אני שונא אבל אני מבין, הוספה של שלושה אני לא מבין.
משה גפני: עברתי כמה קדנציות בכנסת, ולא ראיתי כזה יושב-ראש קואליציה.
משה גפני: אני אומר את זה בצורה חיובית.
בנימין אלון: אם נלך לכיוון של reshuffle, אתם מוכנים?
סאלח טריף: אני לא בדיון על reshuffle, אני בדיון על החוק בקריאה שנייה ובקריאה שלישית.
סאלח טריף: reshuffle אתה תקבל בכנסת הבאה.
בנימין אלון: יש פגרה שלמה.
בנימין אלון: אני מרגיש כאילו נותנים לי שלמונים מתחת לשולחן.
בנימין אלון: למה בקואליציה-אופוזיציה, שהיחסים הם 62 מול 58, יש בוועדת הכספים 5 מול 12?
בנימין אלון: עכשיו מוסיפים להם עוד שניים.
סאלח טריף: אני מוכן שתחשבו עד מחר ומחר נעשה על זה הצבעה.
אופיר פינס-פז: אני לא מוכן שזה יעבור לא פה אחד.
סאלח טריף: יש פה כללים.
בנימין אלון: האם חוץ ממני כולם פה מסכימים?
צבי הנדל: אני מצטרף לחבריי ואני ממליץ לך להסכים, למרות שאנחנו נצטער על הרגע הזה.
בנימין אלון: אם כולכם מסכימים, בבקשה, אבל זאת תעודת עניות לאופוזיציה.
בנימין אלון: אני מסכים עם גפני, יושב-ראש הקואליציה עושה פה צחוק מכולם.
בנימין אלון: אם כולם מסכימים, אני לא יכול להיות זה שמחבל בהבנות.
רוני מילוא: יש בעיה עכשיו, שש"ס מבקשת מקום נוסף.
צבי הנדל: אם אתה מנסה לדבר על ההיגיון, אני לא מבין למה צריך להגדיל מ-17 ל-19 בזמן שלקואליציה יש 12 ולאופוזיציה 5.
צבי הנדל: אבל הקואליציה הזאת הולכת על ביצים.
בנימין אלון: האופוזיציה כל-כך מרוסקת והקואליציה כל-כך לא קיימת, שכך זה נראה.
בנימין אלון: אני מבקש לשמוע מהיועץ המשפטי, אם יש הבנות בין כל הסיעות ואני הוא זה שמתנגד בתור אחת מהסיעות שנוגע בדבר, האם כוחי נחלש בתביעה?
סאלח טריף: אנחנו פה ועדה שעושה החלטות על-פי הצבעות.
בנימין אלון: כי אם כוחי נחלש לטענת ה-reshuffle, אני צריך לקבל את ההסכמות.
סאלח טריף: זה מגוחך.
סאלח טריף: בכנסת מקבלים החלטות על-פי רוב ומיעוט.
צבי הנדל: אני מבקש שהיועץ המשפטי יתייחס גם לעניין המספר הזוגי בוועדה.
צבי ענבר: אם הולכים לפי "ייקוב הדין את ההר", הייתי לוקח טבלה כמו הטבלה שהכין מזכיר הכנסת, והולך במדוקדק לכל הוועדות הקבועות, בלי תזוזה בחצי פסיק לכאן או לכאן.
צבי ענבר: זה אם הולכים לפי הדין.
צבי ענבר: אם מגיעים להסכמות, אז כל ההסכמות טובות ברגע שיש הסכמות.
בנימין אלון: ואם אני הוא זה שמתנגד?
צבי ענבר: אם אתה עומד על כך שיילכו לפי הדין, צריך להבחין בין שני עניינים.
צבי ענבר: עניין אחד הוא הצעת חוק הכנסת, מספר חברי הוועדות בכנסת ה-15.
צבי ענבר: כל מה שקובע החוק הוא את מספר חברי הוועדות האלה, שנקבעו.
צבי ענבר: ואז כשעושים את הטבלה, כותבים לא 17 חברים אלא 18.
צבי ענבר: ההרחבה הזאת קובעת רק את המספר, אבל עדיין לא את החלוקה בתוך הוועדות.
צבי ענבר: החלוקה בתוך הוועדות צריכה להיות, אם הולכים לפי הדין, על-פי טבלה מדוקדקת, כאשר חלוקת החברים בין הוועדות היא כך שלכל סיעה בכנסת יהיה ייצוג פחות או יותר שווה בוועדות החשובות והלא חשובות.
צבי ענבר: כלומר, שלא ייווצר מצב של חשבון אריתמטי, ושלא ייווצר מצב שבו בוועדה שאין לה דורשים ייתנו לסיעה מסוימת את כל החברים, ובוועדה שיש לה דורשים ייתנו את החברים לחלוקות.
סאלח טריף: אדוני היועץ, זאת קדנציה רביעית שלי ועוד לא נתקלתי במצב שיש היום, שהאופוזיציה היא לא אופוזיציה והקואליציה היא לא קואליציה.
סאלח טריף: אל נא תיתממו בעניינים האלה, אתם לא עשויים מקשה אחת באופוזיציה והערבים לא אתכם בנושאים רבים ומגוונים, וש"ס לא עם הקואליציה בנושאים חשובים ומגוונים.
סאלח טריף: בואו לא נעשה את ההפרדה הזאת, כאילו שיש קו מפריד חד-משמעי בין הקואליציה לאופוזיציה, זה לא קיים.
סאלח טריף: אני רואה אחריות לפעמים של חברי הליכוד בוועדה יותר מאשר של חברי "ישראל אחת".
סאלח טריף: אנחנו לקראת קריאה שנייה ושלישית לאשר.
סאלח טריף: יש כאן הצעה להוסיף חבר-כנסת אחד ל"ישראל אחת", שיינתן לש"ס.
סאלח טריף: אם אתם רוצים, אני אצביע על זה וזאת תהיה תוספת להוראת השעה.
רוני מילוא: אתה אומר לפרוטוקול שהמקום הזה הוא מקום של ש"ס, אבל זה לא מקום של ש"ס.
רוני מילוא: זה מקום של "ישראל אחת" שהיא יכולה לתת אותו לש"ס, ואם מחר היא תרצה היא תיתן אותו גם ליהדות התורה.
סאלח טריף: אני מבקש לעשות הצבעה.
סאלח טריף: אני מודיע כאן, שהחוק יעלה מחר לקריאה שנייה ושלישית.
סאלח טריף: מי בעד להוסיף עוד מקום ל"ישראל אחת" לוועדת הכספים, כך שיהיו 20 חברים בוועדה?
סאלח טריף: ה צ ב ע ה בעד – רוב נגד – אין
סאלח טריף: אין מתנגדים ואין נמנעים.
סאלח טריף: אני רוצה להצביע על החוק לקריאה שנייה ולקריאה שלישית.
סאלח טריף: אני מבקש לאשר את הצעת החוק, עם התיקון הנוסף שהצענו עכשיו.
בנימין אלון: אתה צריך להציג את זה כתיקון חקיקה בשמך או בשם ועדת הכנסת.
סאלח טריף: זאת הצעה של ועדת הכנסת.
סאלח טריף: הצעת חוק הכנסת (תיקון מס' 12) (מספר חברי הוועדות בתקופת כהונתה של הכנסת החמש-עשרה), התש"ס-2000.
סאלח טריף: מי בעד להעלות את החוק לקריאה שנייה ולקריאה שלישית?
סאלח טריף: אני קובע שהחוק אושר והועבר לקריאה שנייה ולקריאה שלישית.
סאלח טריף: בקשות יושבי-ראש ועדות להקדמת הדיון בהצעות חוק לקריאה שנייה ולקריאה שלישית
סאלח טריף: אנחנו דנים בבקשתה של תמר גוז'נסקי, יושבת-ראש הוועדה לקידום מעמד הילד, הצעת חוק שאושרה לקריאה שנייה ולקריאה שלישית.
סאלח טריף: מדובר בהצעת חוק מעונות יום שיקומיים: "מאחר שההצעה תונח על שולחן הכנסת מחר, יום ד', בשל סיבות טכניות הקשורות בעיכוב השלמת הניסוח במשרד המשפטים, אבקש כי ועדת הכנסת תאשר את העלאתה של ההצעה לדיון מחר, יום ד'".
סאלח טריף: מי בעד לאשר את הבקשה של תמר גוז'נסקי?
סאלח טריף: אישרנו את הבקשה של חברת-הכנסת תמר גוז'נסקי.
נעמי חזן: אני מתכבדת לפתוח את ישיבת ועדת הכנסת.
נעמי חזן: נושא אחד בלבד על סדר יומנו: בקשת הממשלה להקדים את הדיון בהצעת חוק שהייה שלא כדין (איסור סיוע) (הוראת שעה) (תיקון מס' 5), מטעם ועדת הפנים ואיכות הסביבה לקריאה שניה ושלישית.
נעמי חזן: אנחנו קיבלנו את הבקשה הזאת כדי שנוכל לשחרר מחובת הנחה ולשים על סדר יומנו היום, שהוא ה-12 באפריל 2000, בסוף סדר היום.
נעמי חזן: האם ליועצים המשפטיים יש מה לומר בעניין?
צבי ענבר: הדבר היחיד שיש לומר שזה באמת נושא דחוף מאד, שהשתבש מסיבות של לוח זמנים, וכל יום שעובר בלי שהחוק הזה בא לקריאה שנייה ושלישית, רק יכול לגרום לתסבוכת.
נעמי חזן: ועל כן אני מבינה שיש באמת דחיפות שאנחנו נאשר את הבקשה.
צבי ענבר: יש דחיפות, אכן.
רחמים מלול: לא הבנתי את מידת הדחיפות.
נעמי חזן: זהו חוק של ועדת הפנים ואיכות הסביבה, שמאריך הוראת שעה בנושא שהייה שלא כדין ומטיל גם קנסות וסנקציות על אלה שמאפשרים לינה שלא כדין במדינת ישראל, ולכן אני מבינה שהוראת השעה פגה, ועל כן יש צורך דחוף בחידוש.
נעמי חזן: אם כן, אני מעמידה את הבקשה להצבעה.
נעמי חזן: מי בעד?
נעמי חזן: ה צ ב ע ה בעד - 2 נגד – אין נמנעים – אין בקשת הממשלה להקדים את הדיון בהצעת חוק שהייה שלא כדין (איסור סיוע) (הוראת שעה) (תיקון מס' 5) – מטעם ועדת הפנים ואיכות הסביבה לקריאה שנייה ושלישית נתקבלה.
נעמי חזן: הבקשה אושרה.
נעמי חזן: תודה רבה, הישיבה נעולה.
סאלח טריף: בוקר טוב, אני מתכבד לפתוח את ישיבת ועדת הכנסת - - -
אופיר פינס-פז: השעה היא רבע לאחת עשרה ואני מבקש להסב את תשומת לבך לכך שבשעה אחת עשרה יושמעו במליאה דברי הספד לרפיק חאג' יחיא.
סאלח טריף: חברים, בשעה אחת עשרה יישמעו דברי הספד לרפיק חאג' יחיא לכן אני מבקש אתכם לא להאריך בדבריכם.
סאלח טריף: על סדר יומנו בקשה למיזוג הצעות חוק – פנייתה של חברת הכנסת נעמי בלומנטל, יושבת ראש ועדת העלייה, הקליטה והתפוצות, ואני מעביר את רשות הדיבור לגב' מירי פרנקל שור - - -
רחבעם זאבי: מדוע אתה מתחיל את סדר היום מהסעיף השני?
סאלח טריף: רשות הדיבור לגב' מירי פרנקל שור.
מירי פרנקל שור: מדובר בשלוש הצעות חוק שהונחו על שולחן ועדת העלייה, הקליטה והתפוצות, הצעת חוק ממשלתית ושתי הצעות חוק פרטיות.
מירי פרנקל שור: מאחר והצעות החוק נדונו ביחד בוועדת העלייה, הקליטה והתפוצות והן מדברות על אותו נושא, אנחנו מתבקשים להביא אותן למליאת הכנסת כהצעת חוק אחת ממוזגת - - -
סאלח טריף: יחד עם הצעת החוק הממשלתית.
צבי ענבר: ברצוני להשמיע הערה; הוועדה הזאת כבר שחררה את הצעת החוק הממשלתית מחובת הנחה של 24 שעות לכן רואים את החלטת הוועדה כחלה גם על - - -
סאלח טריף: אפשר לפטור אותה מחובת הנחה.
סאלח טריף: רבותיי, אני מבקש אתכם לאשר את בקשת יושבת ראש ועדת העלייה, הקליטה והתפוצות.
סאלח טריף: אני מעמיד להצבעה את הבקשה לאשר את מיזוגן של הצעות החוק כהצעת חוק אחת.
סאלח טריף: לא היו מתנגדים ולא היו נמנעים.
סאלח טריף: אישור העלאת הצעת חוק הכנסת
סאלח טריף: אנחנו עוברים לנושא השני בסדר יומנו שעניינו הצעותינו והחלטת הוועדה בנושא החלוקה לוועדות לאור בקשת המפלגה של האיחוד הלאומי ישראל ביתנו.
סאלח טריף: בזמנו, כאשר הבאנו את העניין למליאה לקריאה שנייה ולקריאה שלישית, אחרי ההצבעה על הקריאה השנייה, חבר הכנסת יאיר פרץ, בשם סיעת ש"ס, ביקש להציע הצעת אי אמון ולכן הליך החקיקה נעצר והנושא לא הובא לקריאה שלישית.
סאלח טריף: לאחר מכן, במשך זמן הפגרה, התקבלה חוות דעתו של היועץ המשפטי של הכנסת שהעניין הזה איננו בגדר הצעת חוק ממשלתית, אין זה מעניינה של הממשלה , לא חל עליו סעיף אי האמון בממשלה ולכן ועדת הכנסת יכולה, לאחר קבלת החלטה בהצבעה, להמשיך בהליך החקיקה.
סאלח טריף: רשות הדיבור ליועץ המשפטי מר צבי ענבר.
צבי ענבר: חוות הדעת שלי הונחה על שולחן הוועדה והיא מסתמכת גם על ההיגיון של הליכי עבודת הכנסת וגם על החלטה מפורשת שמנוסחת בתקנון.
צבי ענבר: אני אתחיל את דברי קודם כל ממה שקבוע בתקנון, שם נאמר במפורש שכאשר יש הצעה להביע אי אמון בסיום דיון בסעיף העומד על סדר היום, יש צורך, כך כתוב בסעיף קטן (ב2) של סעיף 36, שהממשלה תודיע האם היא מתנגדת או מסכימה ורק אז סיעה, כאשר היא סבורה שהממשלה נגדה, - היא מחליטה האם היא מציעה הצעת אי אמון.
צבי ענבר: כלומר אם הממשלה מתנגדת לדבר שהסיעה רוצה בו – הסיעה אומרת שהיא תביע אי אמון בראש הממשלה.
צבי ענבר: אם הממשלה מסכימה לעניין שהסיעה מתנגדת לו – אז הסיעה אומרת שהיא תביע אי אמון בראש הממשלה.
צבי ענבר: כאמור, התקנון מדבר על כך במפורש.
צבי ענבר: אבל סיעה לא יכולה, בעניין שלממשלה אין שום התייחסות אליו או שום עניין בו, כמו עניין שנוגע בכלל לכנסת או לחברי הכנסת, להגיד שהיא מגישה הצעת אי אמון, וכאן אני מגיע לנימוק השני, לא מטעמים קונסטיטוציוניים חוקתיים של אי אמון בראש הממשלה כיוון שאי אמון בראש הממשלה הוא עניין חוקתי, עניין מהותי אבל מה עשו?
צבי ענבר: הפכו את העניין הזה לדבר של טקטיקה לדחיית דיון, וזה, לדעתי, לא מכובד כלפי הדבר החשוב שנקרא: הבעת אי אמון בראש הממשלה.
צבי ענבר: כאשר נתבקשתי להתייחס לנושא הזה אלה הן המסקנות שהגעתי אליהן, דהיינו בנושא שאין בו לממשלה התנגדות או הסכמה אי אפשר, מטעמים טקטיים של דחיית דיון, ובמקרה הזה הרי כל הסיעות מכל הכיוונים, מימין, משמאל, מצפון, מדרום, כל הסיעות נהגו בכך כעניין טקטי ודעתי שזה לא תואם את התקנון ואי אפשר לצרף אי אמון להצעה שבה הממשלה לא נקטה עמדה - - -
משה גפני: סיעת מרצ הגישה הצעת אי אמון בנושא שהממשלה הודיעה שהיא מתנגדת לו.
משה גפני: להזכירכם, בתום המושב סיעת מרצ הגישה הצעת אי אמון בקשר לחוק של חבר הכנסת הלפרט כאשר ראש הממשלה הודיע כי הוא מתנגד לאותו החוק.
משה גפני: זה טקטי לגמרי.
צבי ענבר: גם כאן בכל מקרה רק אם הממשלה הודיעה שהיא מתנגדת ומרצ אמרה שהיא מסכימה.
משה גפני: זאת אומרת שמה שאתה אומר תופס גם לגבי אי האמון בהצעת החוק של חבר הכנסת הלפרט?
צבי ענבר: ודאי.
צבי ענבר: בכל מקרה אי אמון לא יכול להיות רק עניין של טקטיקה ודחיית דיון.
צבי ענבר: הוא צריך להיות עניין מהותי.
משה גפני: גם אתם התנגדתם.
צבי ענבר: להיפך; זאת טקטיקה.
צבי ענבר: זה עוד יותר קיצוני - - -
משה גפני: יותר גרוע.
סאלח טריף: השימוש בנושא האי אמון יעלה לדיון בוועדת הכנסת אבל לא עכשיו.
סאלח טריף: זמננו קצר.
סאלח טריף: חוות דעתו של היועץ המשפטי שלנו בעניין הזה ברורה לחלוטין.
סאלח טריף: כאמור, כיוון שזמננו קצר לא ניכנס עכשיו לדיון אלא נצביע - - -
משה גפני: אדוני היושב ראש, אני לא מביע עמדה לגבי החוק של הרחבת הוועדות אלא רק מדבר על חוות הדעת של היועץ המשפטי של הכנסת; אני רוצה להביע הסתייגות לגבי ההצעה להעלות את הנושא שאנחנו דנים עליו עכשיו, להצבעה.
משה גפני: בנושא עצמו ברור שאני בעד האיחוד הלאומי ואני סבור שצריך לגמור את העניין הזה, הדבר נחשב חד משמעי והוא ברור למדיי אבל אנחנו עושים פה מעשה לא תקין מבחינת הנוהל ומבחינת מה שעומד על סדר היום כיוון שעל סדר היום של הכנסת עומדים חוקים שההצבעות עליהם נדחו בגלל הצעת אי אמון שהגישה סיעה שהוא טקטי לגמרי באופן הקיצוני ביותר.
משה גפני: הממשלה נלחמה בכל כוחה נגד חוק, סיעה קואליציונית נכון לרגע זה, הביעה אי אמון בראש הממשלה, דבר שהוא טקטי לחלוטין אבל את זה אנחנו לא מביאים להצבעה.
משה גפני: אנחנו מביאים להצבעה דבר פחות חמור - - -
צבי הנדל: אתה לא הבאת 25 חתימות.
צבי ענבר: זאת בדיוק התשובה לדבריך, חבר הכנסת גפני.
צבי הנדל: אם כך מדוע העניין חוזר לוועדה?
צבי הנדל: בגלל הפגרה?
צבי הנדל: זאת אומרת שבעצם הוועדה קיבלה החלטה - - -
צבי ענבר: גם במקרה הזה דרשתי שתהיינה חתימות של 25 חברים כדי - - -
רחבעם זאבי: חברים, אנחנו מאחרים לישיבת המליאה.
אופיר פינס-פז: אני רוצה לבקש מסיעת האיחוד הלאומי ישראל ביתנו שחברים שלה נמצאים כאן, לא להביא את העניין הזה להצבעה בפגרה למרות שיש הסכמה על החוק מכל חלקי הבית, גם בקואליציה וגם באופוזיציה, וזאת, אני אומר בכנות, משום שסיעת ש"ס ביקשה מאתנו בקשה בהקשר לחוק הזה וטרם סיימנו את הדיונים בקשר אליה.
אופיר פינס-פז: אנחנו מבקשים ומתחייבים ואני מציע שוועדת הכנסת תחליט על כך בצורה חד משמעית, שהחוק הזה יובא לדיון בשבוע הראשון אחרי שנחזור מפגרת פסח - - -
סאלח טריף: מבחינתי – ביום הראשון.
אופיר פינס-פז: בשבוע הראשון אחרי חזרתנו מהפגרה.
סאלח טריף: רשות הדיבור לחבר הכנסת בני אלון.
בנימין אלון: יש לי בקשה; אני מבקש שיושב ראש המליאה, חבר הכנסת מלול מש"ס, אבל בלי קשר,
אופיר פינס-פז: אם הממשלה מוכנה לענות – אין לי בעיה.
סאלח טריף: על החוק הזה?
אופיר פינס-פז: את הנושא הזה אנחנו מוכנים לדחות ולהביא נושא אחר שהם חשבו עליו קודם.
אופיר פינס-פז: השאלה שנשאלת בהקשר הזה של הדברים היא אם הממשלה - - -
סאלח טריף: אם כך צריך לשאול את הממשלה.
סאלח טריף: אני מסכים.
סאלח טריף: אני מבין שיש הסכמה בינינו ואני גם מתחייב בפני כולם אבל מבקש שלא תועלינה בקשות נוספות, שאני אביא את העניין הזה בתחילת המושב הקרוב, ביום הראשון או השני שלו.
סאלח טריף: נעבור לסעיף הבא בסדר יומנו – מינוי ממלא מקום ליושב ראש הכנסת.
סאלח טריף: מינוי ממלא מקום ליושב ראש הכנסת
סאלח טריף: אני מבקש להודיע שממלא מקום יושב ראש הכנסת לתקופה שבה הוא ישהה בחוץ לארץ, בין ה-3 במאי 2000 עד שובו ארצה, יהיה סגנו חבר הכנסת רחמים מלול.